อาฒยา สุดฮึกเหิม มั่นใจป้องกันแชมป์ซีเกมส์ได้อีกสมัย
ข้าวตราฉัตร เดินหน้าพัฒนาวงการกีฬาไทยอย่างต่อเนื่อง ร่วมสนับสนุน สมาคมกีฬากอล์ฟสตรี หวังปั้นก้านเหล็กเยาวชนไทยสร้างชื่อกระหึ่มโลก ด้าน น้องจีนอาฒยา ฐิติกุล โปรดาวรุ่งสาวชาวไทย เชื่อเป็นกำลังใจสำคัญสานฝันนักกอล์ฟสาวไทย พร้อมมั่นใจคว้าเหรียญทองศึกซีเกมส์ 2019 ที่ประเทศฟิลิปปินส์ เอาไว้ให้ได้อีกสมัย,เมื่อวันที่ 6 ก.ย.ที่ผ่านมา นายสุเมธ เหล่าโมราพร ประธานคณะผู้บริหาร บริษัท ซี.พี.อินเตอร์เทรด จำกัด ผู้ผลิตและจัดจำหน่ายข้าวตราฉัตร เป็นประธานแถลงข่าวงานสนับสนุนสมาคมกีฬากอล์ฟสตรี ภายใต้โครงการ ข้าวไทย-เด็กไทย สู่เวทีระดับโลก โดยมีนางจิตกานต์ ล่ำซำ นายกสมาคมกีฬากอล์ฟสตรี ในพระบรมราชินูปถัมภ์ของสมเด็จพระนางเจ้ารำไพพรรณี พระบรมราชินีในรัชกาลที่ 7 พร้อมด้วย น้องจีน อาฒยา ฐิติกุล นักกอล์ฟสาวมหัศจรรย์ และทัพก้านเหล็กเยาวชนไทย เข้าร่วมแถลงข่าวด้วย,นายสุเมธกล่าวว่า หลังจากที่ข้าวตราฉัตรได้เข้าสนับสนุนโรงเรียนแบดมินตันบ้านทองหยอด ต้นสังกัดของ น้องเมย์ รัชนก อินทนนท์ นักแบดมินตันหญิงมือ 1 ของไทย และ น้องวิว กุลวุฒิ วิทิตศานต์ นักหวดหนุ่มดาวรุ่งเจ้าของแชมป์เยาวชนโลก 2 สมัยซ้อน ในวันนี้เรายังคงเดินหน้าพัฒนาวงการกีฬาไทยอย่างต่อเนื่องภายใต้โครงการ ข้าวไทย-เด็กไทย สู่เวทีระดับโลก ด้วยการเข้าสนับสนุนสมาคมกีฬากอล์ฟสตรี ซึ่งเป็นสมาคมที่ปลุกปั้นนักกอล์ฟหญิงไทยตั้งแต่ระดับเยาวชนมานานกว่า 41 ปี เพราะเราหวังที่จะเห็นนักกอล์ฟสาวเลือดใหม่ก้าวขึ้นไปประสบความสำเร็จในเวทีโลกเหมือนรุ่นพี่อย่าง โปรเม เอรียา และ โปรโม โมรียา จุฑานุกาล โดยในวันนี้เราได้มี น้องจีน อาฒยา ฐิติกุล ดาวรุ่งวัย 16 ปี ซึ่งอยู่ในความดูแลของสมาคมกีฬากอล์ฟสตรี ที่เดินทางไปสร้างชื่อเสียงกระหึ่มโลกมาแล้วมากมาย เราหวังว่าการสนับสนุนในครั้งนี้จะช่วยเป็นแรงผลักดันให้น้องจีนและนักกอล์ฟเยาวชนคนอื่นๆ มีกำลังใจในการฝึกซ้อมและทำผลงานออกมาดีที่สุด,ด้านนาง จิตกานต์ กล่าวว่า ทางสมาคมต้องขอขอบคุณและมีความยินดีเป็นอย่างยิ่งที่ได้ข้าวตราฉัตรเข้ามาสนับสนุนในครั้งนี้ นับเป็นสิ่งสำคัญที่จะทำให้เรามีศักยภาพในการพัฒนานักกอล์ฟไทยเพิ่มมากขึ้น ซึ่งที่ผ่านมาทางสมาคมได้ให้ความสำคัญกับการพัฒนานักกอล์ฟหญิงตั้งแต่ระดับเยาวชนอย่างต่อเนื่อง ทั้งดูแลการฝึกซ้อมให้ได้มาตรฐานและส่งเข้าแข่งขันในรายการต่างๆ ทั้งในและต่างประเทศ อาทิ การแข่งขันทีมชาติสตรีเอเชีย-แปซิฟิก ชิงถ้วยพระราชทานสมเด็จพระนางเจ้าสิริกิติ์ หรือ ควีนสิริกิติ์ คัพ ซึ่ง น้องจีน อาฒยา ฐิติกุล เป็นแชมป์ในการแข่งขันครั้งที่ 40 เมื่อปี 2018, การแข่งขันกอล์ฟโอเพ่นสตรีสมัครเล่นแห่งประเทศไทย ชิงถ้วยพระราชทานสมเด็จพระนางเจ้ารำไพพรรณี พระบรม ราชินีในรัชกาลที่ 7 และทีมแชมเปียนชิประหว่างสโมสรนานาชาติ รวมถึงจัดตั้งกองทุนพัฒนาฝีมือนักกอล์ฟสตรี เพื่อฝึกฝนพัฒนาทักษะและฝีมือนักกอล์ฟเยาวชนรุ่นใหม่ๆให้ก้าวไปสู่ระดับทีมชาติและเทิร์นโปรสู่การเป็นนักกอล์ฟอาชีพ,ขณะที่ น้องจีน อาฒยา ฐิติกุล ก้านเหล็กสาววัย 16 ปี ที่คว้าแชมป์ในทัวร์นาเมนต์อาชีพตั้งแต่ยังเป็นเพียงมือสมัครเล่น กล่าวว่า ขอขอบคุณสมาคมกีฬากอล์ฟสตรีที่ช่วยดูแล สนับสนุน และจัดการแข่งขันรายการต่างๆ จนทำให้เยาวชนไทยได้มีรายการลงเล่นเพื่อพัฒนาฝีมือมาอย่างยาวนาน และขอขอบคุณที่ข้าวตราฉัตรเข้ามาสนับสนุนวงการกอล์ฟ รวมกีฬาชนิดต่างๆ เชื่อว่าจะเป็นกำลังใจสำคัญ ในการทำให้นักกีฬาไทยประสบความสำเร็จในระดับโลกได้แน่นอน ขณะที่เป้าหมายส่วนตัวในปีนี้ ก็จะพยายามลงเล่นรายการต่างๆ เพื่อสั่งสมประสบการณ์ให้ได้มากที่สุด รวมถึงหวังที่จะป้องกันเหรียญทองในศึกซีเกมส์ 2019 ที่ฟิลิปปินส์ ช่วงเดือนธันวาคมนี้ด้วยเช่นกัน
น้องจีนอาฒยา ฐิติกุล โปรดาวรุ่งสาวชาวไทย พร้อมมั่นใจคว้าเหรียญทองศึกซีเกมส์ 2019 ที่ประเทศฟิลิปปินส์ เอาไว้ให้ได้อีกสมัย
จีน อาฒยา,อาฒยา ฐิติกุล,นักกอล์ฟทีมชาติไทย,ซีเกมส์ 2019